Diari Oficial de la Generalitat Valenciana


Sumari del DOGV 4958, del 03-03-2005 (2005/1855)

ACORD de 20 de desembre de 2004, de la Comissió Territorial d'Urbanisme de València, relatiu al pla de reforma interior en l'àmbit del carrer de Sant Roc, números 11, 13 i 15, d'Aldaia.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4958

Data del DOGV
:   03-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1855


Data del document
:   20-12-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Aldaia
    * pla d'urbanisme

ACORD de 20 de desembre de 2004, de la Comissió Territorial d'Urbanisme de València, relatiu al pla de reforma interior en l'àmbit del carrer de Sant Roc, números 11, 13 i 15, d'Aldaia. [2005/M1855]
  
En relació amb el pla de reforma interior en l'àmbit del carrer de Sant Roc, números 11, 13 i 15, remés per l'Ajuntament d'Aldaia, es ressalten els següents antecedents i fonaments jurídics.
  
Antecedents
  
1. El projecte es va sotmetre a informació pública, s'inseriren anuncis en el diari Levante, de 18 de maig de 2004 i en el Diari Oficial de la Generalitat Valenciana número 4.764, del dia 31 de maig de 2004. Consta en l'acord d'aprovació municipal que es va practicar notificació als propietaris afectats, sense que s'haja presentat cap al·legació.
  
2. L'aprovació provisional es va efectuar mitjançant un acord plenari de 27 de juliol de 2004.
  
3. L'àmbit del PRI afecta dues parcel·les de sòl urbà residencial, situades en el carrer de Sant Roc, números 11, 13 i 15, la qualificació del qual és la corresponent a zona nucli antic. La reforma té com a objecte efectuar una nova distribució del volum edificable. L'ordenació vigent inclou una profunditat mitjana de 52,25 m en planta baixa, i de 25 m en les plantes altes, la qual cosa condiciona un producte d'habitatges llargs i estrets que no responen a la demanda actual. La millora proposada conté les determinacions següents:
  
a) Es crea un espai comú privat d'amplària mitjana 10 m, format per un espai d'ús col·lectiu privat de 7 m i dos espais que ho completen de 1,50 m a cada costat, destinats a espai comú d'ús privatiu. L'amplària total entre alineacions d'edificació serà de 10 m major que l'existent al carrer de Sant Roc.
  
b) L'edificació se situarà a un costat i a l'altre i al fons de l'espai col·lectiu privat, en planta baixa i dues altures. La baixa i primera s'edificaran en tota la seua superfície. Mentre que la segona se separa de les construccions existents 5 m a la mitgera dreta.
  
c) No es modifiquen les alineacions del viari públic.
  
d) No s'incrementen les altures previstes en el Pla general.
  
e) Es disminueix l'ocupació de parcel·la, passant del 100% a una inferior al 80%.
  
f) S'estableix una servitud de llums i vistes en favor de la mitgera sud de la parcel·la cadastral 81294-16, de manera que el predi servent serà l'actual cadastral 81506-17, i el dominant la cadastral 81952-16. Aquesta servitud pot ser gaudida quan s'edifiquen les noves construccions previstes en el PRI.
  
g) Per a les parcel·les objecte de reforma, s'exceptua l'aplicació de l'article 110 2-b de les normes urbanístiques del Pla General, es remet al que disposen les normes d'habitabilitat i disseny d'habitatges de la Comunitat Valenciana.
  
L'anàlisi comparativa de l'edificabilitat vigent i proposada es resumeix en el quadre següent:
  
Edificabilitat-s/PGOU Superfície Núm. Total
  
 x planta de plantes
  
Planta baixa 1.548,49 m² 1 1.548,49 m²
  
Plantes altes 960,43 m² 2 1.920,86 m²
  
Total edificabilitat S/PGOU 3.469'35 m²
  
% d'ocupació de parcel·la 100%
  
Edificabilitat-s/PRI Superfície Núm. Total
  
 x planta de plantes
  
Planta baixa i primera 1.250,98 m² 2 2.501'96 m²
  
Planta segona 880,48 m² 1 880'48 m²
  
Total edificabilitat S/PGOU 3.382,44 m²
  
% d'ocupació de parcel·la 80,78%
  
4. El Pla General d'Aldaia es va aprovar per acord de la Comissió Territorial d'Urbanisme de data 5 de gener de 1990.
  
5. La Comissió Informativa de la Comissió Territorial d'Urbanisme de València, en sessió celebrada el 13 de desembre de 2004, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments jurídics
  
1. La documentació està completa i la tramitació ha sigut correcta d'acord amb el que preveu l'article 52 de la Llei Reguladora de l'Activitat Urbanística (en endavant LRAU).
  
2. Fent ús de les atribucions conferides per l'article 40 LRAU, aquesta administració autonòmica no observa inconvenient legal en la proposta, per la qual cosa es procedeix a atorgar l'aprovació definitiva.
  
No obstant això, serà necessari complir el que preveu l'apartat 2 Condicions de l'entorn dels edificis de l'apèndix 2 del Reial Decret 2.177/1996, de 4 d'octubre, que aprova la norma bàsica d'edificació CPI/96, quant a garantir l'accés a l'espai col·lectiu privat dels vehicles del servei d'extinció d'incendis, la qual cosa ha de comprovar-se en atorgar la llicència urbanística municipal.
  
3. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans de reforma interior modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2 B de la Llei Reguladora de l'Activitat Urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió celebrada el 20 de desembre de 2004, acorda:
  
Aprovar definitivament el pla de reforma interior del carrer de Sant Roc, números 11, 13 i 15 d'Aldaia, condicionat que en el seu moment, la llicència urbanística municipal comprove el compliment de l'apèndix 2 del Reial Decret 2.177/1996, de 4 d'octubre, CPI/96, quant a garantir l'accessibilitat dels vehicles d'extinció d'incendis a l'espai col·lectiu privat.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
València, 20 de desembre de 2004.- El secretari de la Comissió Territorial d'Urbanisme: Álvaro Aleixandre Ortí.